פולק יצר בשנת 1999 את הסדרה "זבנג!", המבוססת על הספר "זבנג!". בשנת 2006 יצר וביים את הסרט "בילעין חביבתי". ב-2009 ביים את הסדרה הקומית לילדים "האחים דה גמה". פולק ביים את העונה הראשונה וחלקים מן העונה השנייה של סדרת הטלוויזיה לילדים "מיקמק" בשנים 2011-2012; כן כתב כמה מפרקי הסדרה ואת שיר הפתיחה שלה. ביים גם את הסרט "המסע לכוכב המינימיקים".
לפולק תואר ראשון מהחוג לקולנוע וטלוויזיה באוניברסיטת תל אביב. אביו הוא השחקן והבמאי יוסי פולק ואחיו הצעיר הוא השחקן אבשלום פולק.
1886 במדע
גולן פולק
גולן פּוֹלַק (נולד ב-10 בספטמבר 1991 ביהוד) הוא ג'ודוקא עבר ישראלי, בעל מדליית ארד באליפות העולם (אסטנה 2015), פעמיים ספורטאי אולימפי ,אלוף המכביה במשקל של עד 66 ק"ג ובעל מדליות רבות בטורנירי מאסטרס,גראנד סלאם וגראנד פרי.
לאחר פרישתו החל לאמן את נבחרת ישראל קדטים
ביוגרפיה.
פולק התחיל את דרכו אצל המאמן אורן בן ארצי. הוא התחרה לראשונה בתחרות בינלאומית באליפות אירופה לקדטים (עד גיל 17) שנערכה במישקולץ בשנת 2006. הוא התחרה אז בקטגוריית המשקל של עד 55 ק"ג, וסיים במקום החמישי. בשנת 2007 שחזר הישג זה באליפות אירופה לקדטים שנערכה בוולטה, הפעם בקטגוריית המשקל של עד 60 ק"ג. כן זכה באותה שנה במדליית ארד בפסטיבל האולימפי האירופי לנוער שנערך בבלגרד.
בשנת 2008 החל להתחרות גם בתחרויות בוגרים, בקטגוריית המשקל - עד 66 ק"ג. באליפות ישראל שנערכה באותה שנה זכה במדליית הארד. בשנת 2009 זכה במדליית הזהב במכביה, ובהמשך השנה סיים במקום החמישי באליפות העולם עד גיל 20 שנערכה בפריז, וכן זכה לראשונה באליפות ישראל, והוא בן 18 בלבד.
בשנת 2010 סיים במקום השביעי באליפות אירופה עד גיל 20 שנערכה בסמוקוב. באליפות ישראל שנערכה בשנת 2011 התחרה בקטגוריית המשקל של עד 73 ק"ג, וזכה במדליית הארד. במהלך התקופה שלאחר מכן רשם מספר הישגים בתחרויות בסבב גביע העולם: מדליית זהב בטאלין (יוני 2011), מדליית ארד בטביליסי (ינואר 2012), מדליית כסף במדריד (יוני 2012) ומדליית ארד בליסבון (יוני 2012).
ועדת החריגים של היחידה לספורט הישגי המליצה לאפשר את השתתפותו של פולק באולימפיאדת לונדון (2012), אף שלא השיג את הקריטריון האולימפי הישראלי המחמיר. במשחקים האולימפיים הפסיד פולק בסיבוב הראשון לצרפתי דויד לרוז.
לאחר המשחקים האולימפיים התחרה באליפות ישראל, שוב בקטגוריית המשקל של עד 73 ק"ג, וזכה במדליית הכסף, לאחר שהפסיד בגמר לוואדים גושין. בהמשך, שב להתחרות בקטגוריית המשקל של עד 66 ק"ג בתחרויות הגראנד-פרי. במסגרת זו, זכה בראשית 2013 במדליית ארד בדיסלדורף ובמדליית כסף בסמסון. באליפות אירופה שנערכה באותה שנה בבודפשט, הודח בסיבוב השני. פולק רשם את הישג השיא שלו בבוגרים כאשר זכה במדליית הארד בטורניר המאסטרס שנערך ברוסיה.
בדצמבר 2014 זכה במדליית כסף בתחרות הגרנד סלאם בטוקיו.
באוגוסט 2015 זכה במדליית ארד באליפות העולם בג'ודו שנערכה באסטנה שבקזחסטן כאשר בדרך גבר על המדורג ראשון בעולם במשקלו.
באולימפיאדת ריו דה ז'ניירו הודח בסיבוב הראשון. ב-19 באוקטובר 2018, לאחר פציעות רבות במהלך הקריירה, הודיע פולק על פרישה מג'ודו בגיל 27.
כיום גולן פולק מאמן את נבחרת הקדטים של ישראל, וכן ילדים ונוער ברחבי הארץ ביחד עם מאמנים נוספים.
הקונגרס הלאומי העממי
הקונגרס הלאומי העממי הסיני (בסינית: 全国人民代表大会) הוא הפרלמנט החד-ביתי של הרפובליקה העממית של סין. מקום מושבו של הפרלמנט הסיני בהיכל הגדול של העם בבייג'ינג. בקונגרס העם הלאומי חברים 2,987 צירים, מה שהופך אותו לפרלמנט הגדול בעולם. הקונגרס נבחר אחת לחמש שנים. קונגרס העם מתכנס ביחד עם הוועידה הפוליטית העממית המייעצת שחבריה מייצגים קבוצות מוגדרות שונות בחברה הסינית. לצבא השחרור העממי (הצבא הסיני) יש ייצוג שנע בין 4% (1964) ל-17% (1975) מכלל הצירים, אך משנת 1978 הוא שומר על ייצוג של בערך 9% מכלל הצירים. כיום יש לצבא כ-268 צירים, וזו הקבוצה הגדולה ביותר בקונגרס (אחריה יש את הנציגות ממחוז שאנדונג הכוללת כ-175 צירים).
בתחילת מארס 2015 התקיים בבייג'ינג הכינוס השנתי של הגוף המחוקק של סין – הקונגרס הלאומי העממי (NPC). בכינוס השתתפו כ-3,000 צירים מרחבי המדינה, דנו באתגרים העומדים בפני הכלכלה השנייה בגודלה בעולם ושרטטו את קווי הפעולה הנדרשים על מנת לעמוד ביעדים שהציבה הממשלה. ראש הממשלה, לי קה-צ'יאנג (李克强), הופיע בפני הקונגרס והתייחס להאטה הצפויה בקצב הצמיחה השנתית. הוא הדגיש, כי הצמיחה הגבוהה של סין בשנים האחרונות אינה מתאימה יותר להמשך התפתחותה, כאשר סין עוברת מכלכלה מבוססת ייצוא לכלכלה שפונה לצריכה המקומית. ראש הממשלה הוסיף ואמר לקונגרס, כי הצמיחה הכלכלית היציבה תושג על ידי תמיכה חזקה במדיניות, כלים מוניטריים גמישים והזדמנויות עבודה רבות יותר. בנוסף, הוא טען, כי על הממשלה להפחית את הסחבת ולהמשיך לבצע רפורמה במיסוי, במימון ובהשקעות על מנת להמריץ את השוק ולפנות את הדרך ליזמות. הוא סיכם את דבריו ואמר שהשגת היעדים השנתיים, שסין הציבה לעצמה, תתרום רבות להשגת "שתי מטרות המאה" של סין: האחת – לסיים את בנייתה של חברה שמשגשגת במתינות, עד לחגיגות המאה להיווסדה של המפלגה הקומוניסטית בסין, שיתקיימו בשנת 2021, והשנייה – להפוך את סין למדינה סוציאליסטית, מודרנית, משגשגת, חזקה, דמוקרטית, מפותחת מבחינה תרבותית והרמונית. וכל זאת, עד לחגיגות מאה השנה להיווסדות הרפובליקה העממית של סין, בשנת 2049.
כוח וסמכויות.
החוקה של סין מעניקה לקונגרס העם הלאומי סמכויות רשמיות משמעותיות של חקיקה, פיקוח על פעילות הממשלה ובחירת בעלי תפקידים בכירים. עם זאת, בפועל נחשב הוא נחשב כ"בובה" של המפלגה הקומוניסטית הסינית, ומכיוון שהקונגרס מתכנס רק פעם בשנה ובדרך כלל מאציל את סמכויותיו החקיקתיות לוועדה המתמדת שלו, ניתן אפילו לתארו כחבר אלקטורים הבוחר את הנשיא ואת הרשות המחוקקת ותו לא.
רוברטו די מתאו
רוברטו די מתיאו
פנומנולוגיה של הרוח
אלברט רומנו
אלברט אשר רומנו (בבולגרית: Алберт Ашер Романо; 1886, פלובדיב, נסיכות בולגריה – 28 במרץ 1965, תל אביב, ישראל) היה עורך דין, סופר, פובליציסט, היסטוריון, נשיא הקהילה היהודית בפלובדיב, יושב ראש ההסתדרות הציונית בבולגריה, ציר לקונגרסים ציוניים מטעמה וחבר הוועד הפועל של ההסתדרות הציונית העולמית.
קורות חיים.
אלברט רומנו נולד בפלובדיב למשפחה בעלת זיקה פוליטית אשר חבריה נמנו עם מייסדי התנועה הציונית בפלובדיב. אביו אשר אברהם רומנו היה פובליציסט, פעיל ציוני ומראשוני התנועה הציונית "כרמל" שיזם יוסף מרקו ברוך. אימו אסתרינה לבית כלב הייתה בת למשפחת נוטאבלים מפלובדיב שרבים מבניה היו מעורים בחיים הפוליטיים בבולגריה ובקהילה היהודית. דודו יקיר (פריסיאדו) רומנו היה ממנהיגי יהדות בולגריה והתנועה הציונית, וכן כיהן כיושב ראש הקונסיסטוריה היהודית של בולגריה.
הפעילות הציונית.
אלברט רומנו למד בבית ספר תיכון בעירו ועוד במהלך לימודיו הפיץ ביחד עם ליאון כהן סטודנט בן העיר פלובדיב, את השבועון בלאדינו "לה קונסיסיה", "ההכרח", שעסק בארץ ישראל כמולדתו ההיסטורית של העם היהודי ובעלייה אליה. בהמשך, רכש רומנו תארים במשפטים באוניברסיטת סופיה ובאוניברסיטת ז'נבה. עם סיום לימודיו השתקע רומנו בבירת בולגריה ועבד כעורך דין. הוא החל בפעילות פוליטית בתנועה הציונית וב-1912 במסגרת הוועידה הציונית ה-8 נבחר לחבר ועדת הכספים של התנועה. ב-1915 היה ממייסדי ומראשי "ההסתדרות לשפה עברית ולתרבות" אשר פעלה בקרב האליטה האינטלקטואלית של יהדות סופיה, בהקניית השפה העברית וערכי הציונות, תוך שהוא נוטל חלק מוביל במאבק מול רשת החינוך של כל ישראל חברים. ההסתדרות לשפה עברית ולתרבות הייתה למעשה ארגון נוער, אשר פעל עד 1925 עם מיזוגו לתוך תנועת "מכבי", רבים מפעיליו היו תלמידי תיכון וסטודנטים וממנה צמחו מנהיגים פוליטיים בולטים בקרב יהדות בולגריה כגון בנימין ארדיטי.
ב-1920 נבחר רומנו למזכיר הקונסיסטוריה וטיפל בעריכת הצעת התקנון לניהול הקהילות וביישומה. ב-1921, נבחר ליושב ראש ההסתדרות הציונית בבולגריה וכיהן בתפקידו עד ל-1941, עת נאסר על פעילותה מתוקף תקנות החוק להגנת האומה. רומנו גם ערך את ביטאון התנועה "השופר" ונודע במאמריו הפובליציסטיים והטפתו לציונות. ב-1926 ביקר בארץ ישראל במטרה לשכנע את ראשי התנועה הציונית לרכוש קרקע למען יסוד מושב לעולים מבולגריה. באותה השנה ייצג רומנו את ההסתדרות הציונית בבולגריה בוועידת הפדרציה הספרדית העולמית. בנאומו מתח רומנו ביקורת על פעולותיה של הנהגת הפדרציה וציין שהן עלולות לגרום לאי אמון בין אשכנזים לספרדים. בהמשך, השתתף רומנו ביחד עם אברהם תג'ר בקונגרסים הבינלאומיים של מיעוטים לאומיים והם רקמו קשרים עם נציגי המיעוט הבולגרי במקדוניה. קשרים טובים אלו סייעו בהמשך במאבק להצלת יהודי בולגריה מהשמדה, בשל המידע המודיעיני הרב שסיפקו חברי הארגונים המקדוניים על תוכניות הממשלה לגירוש היהודים.
מלחמת העולם השנייה ועלייתו לישראל.